**Ministru kabineta noteikumu projekta**

**„****Rīgas vēstures un kuģniecības muzeja publisko maksas**

**pakalpojumu cenrādis****” sākotnējās ietekmes novērtējuma**

**ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Rīgas vēstures un kuģniecības muzeja publisko maksas pakalpojumu cenrādis” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2012.gada 18.decembra noteikumu Nr.926 „Rīgas vēstures un kuģniecības muzeja nolikums” 3.4.apakšpunktu muzeja pamatfunkcija ir nodrošināt muzeja vērtību pieejamību sabiedrībai, tai skaitā šādās muzeja ekspozīcijās:  1. Rīgas Doma ansamblī;  2. Ainažu jūrskolas muzejā;  3. Mencendorfa namā;  4. Latvijas Fotogrāfijas muzejā.  Projekta mērķis ir aktualizēt muzeja publisko maksas pakalpojumu cenrādi, jo ir radīti jauni un mainīti esošie muzeja sniegtie pakalpojumi, līdz ar ko ir mainījušās tiešās un netiešās izmaksas, kuras veido publisko maksas pakalpojumu izcenojumus. Ņemot vērā, ka saistībā ar grozījumiem normatīvajos aktos būtu jāgroza vairāk kā puse no normatīvā akta apjoma, tad atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktam ir sagatavots jauns normatīvā akta projekts. Ievērojot minēto, Projekta 9.punkts paredz atzīt par spēku zaudējušiem Ministru kabineta 2013.gada 17.septembra noteikumus Nr.856 „Rīgas vēstures un kuģniecības muzeja publisko maksas pakalpojumu cenrādis”.  Lai veicinātu muzeja krājuma, ekspozīciju un izstāžu pieejamību sabiedrībai, veicinātu muzeja apmeklētāju skaita palielināšanos, kā arī lai sekmētu muzeja pieejamību izglītojamiem un studentiem, tajā skaitā, izglītības un studiju procesa ietvaros un muzeja pieejamību daudzbērnu ģimenēm (uzrādot Latvijas Goda ģimenes apliecību „3+ Ģimenes karte” un personu apliecinošu dokumentu vai daudzbērnu ģimenes statusu apliecinošus dokumentus), izvērtējot muzeja budžeta iespējas un specifiku, Projekta 3.punktā ir noteiktas apmeklētāju grupas, kuras ir atbrīvotas no ieejas maksas par Projekta pielikuma 1.1.1., 1.2.1., 1.2.2., 1.2.4., 1.3.1., 1.3.3., 1.3.6., 1.4., 1.5., 1.6.apakšpunktā minētajiem muzeja sniegtajiem pakalpojumiem. Vienlaikus Projekta 3.punktā noteikta bezmaksas ieeja muzejā par Projekta 3.punktā noteiktajiem muzeja sniegtajiem pakalpojumiem plašsaziņas līdzekļu pārstāvjiem, kas atspoguļo norises muzejā (uzrādot preses karti) un muzeja apmeklētājiem ikgadējās starptautiskās akcijas „Muzeju nakts” laikā no plkst. 19.00.  Projekta 4.punkts nosaka, ka muzeja popularitāti veicinošu vizīšu laikā maksu par Projekta pielikuma 1.punktā minētajiem pakalpojumiem neiekasē no muzeja popularitāti veicinošu vizīšu organizatoriem (iesniedzot vizītes organizatora iesniegumu), goda viesiem, izglītības un kultūras nozares institūciju pārstāvjiem, valsts reprezentatīvās funkcijas nodrošinātājiem un muzeja atbalstītājiem (sponsoriem) (uzrādot muzeja ielūgumu), nepārsniedzot 0,5 % apmeklējumu no kopējā pasākumu biļešu skaita gada laikā. Minētais regulējums nepieciešams, lai nodrošinātu izglītības un kultūras nozares institūciju pārstāvju un muzeja sadarbības partneru, kuri ir līdzdarbojušies muzeja funkciju un uzdevumu īstenošanā, attīstības veicināšanā, dalību muzeja rīkoto muzeja popularitāti veicinošo vizīšu laikā, tādējādi nodrošinot muzeja efektīvu papildus publicitāti un veicinot muzeja apmeklētāju skaita pieaugumu.  Lai veicinātu muzeja pastāvīgo ekspozīciju pieejamību visām sabiedrības grupām, Projekta 5.punktā noteikts, ka muzeja noteiktajās akciju dienās Projekta pielikuma 1.1.1., 1.2.1., 1.2.2., 1.2.4., 1.3.1., 1.3.3., 1.3.6., 1.4., 1.5., 1.6.apakšpunktā minētajiem pakalpojumiem piemēro 50% atlaidi. Projekta 6.punkts nosaka, ka muzeja apmeklējumiem grupā - sākot no 15 personām, neieskaitot grupas vadītāju (pedagogu vai gidu), tiek piemērota 20% atlaide par Projekta pielikuma 1.3.1., 1.3.3. un 1.3.6.apakšpunktā minētajiem pakalpojumiem. Savukārt Projekta 7.punkts paredz, ka maksai par cenrāža 4.1.apakšpunktā minētajiem pakalpojumiem, ja tiek rīkoti nekomerciāli kultūras vai izglītības pasākumi bērniem līdz septiņu gadu vecumam, pirmsskolas izglītības iestāžu, pamatizglītības vai vispārējās vidējās izglītības iestāžu izglītojamiem, profesionālās pamatizglītības vai profesionālās vidējās izglītības iestāžu izglītojamiem, augstskolu studentiem, kā arī labdarībai, vai tos organizē valsts tiešās pārvaldes iestādes, piemēro 50% atlaidi.  Projektā ir noteikti vairāki jauni muzeja pakalpojumi:  1)  speciālā izstāde Rīgas vēstures un kuģniecības muzejā, muzeja struktūrvienībās – „Mencendorfa nams” un „Latvijas Fotogrāfijas muzejs”. Muzeja speciālā izstāde ir nozīmīga, sadarbībā ar partneriem veidota izstāde vai muzeja speciālistu veidota izstāde ar paaugstinātu finansiālo un materiālo ietilpību (sk. noteikumu pielikuma 2.piezīme);  2)   tematiska ekskursija grupai. Tematiska teatralizēta ekskursija ar papildpiedāvājumu nozīmē, ka papildpiedāvājumā ietilpst speciāli sagatavoti muzeja kolekciju demonstrējumi vai atraktīvas programmas, vai vēsturiskā pavarda demonstrējumi (muzeja struktūrvienībā „Mencendorfa nams”) (sk. noteikumu pielikuma 3.piezīme);  3)  muzejpedagoģiskās programmas nodarbības vadīšana bērniem līdz septiņu gadu vecumam: Rīgas vēstures un kuģniecības muzejā, muzeja struktūrvienībās – „Mencendorfa nams”, „Latvijas Fotogrāfijas muzejs” un „Ainažu jūrskolas muzejs”;  4)   muzejpedagoģiskās programmas izglītojamiem un studentiem nodarbības apmeklējums;  5)  mūžizglītības programmas nodarbības vadība un īstenošana Rīgas vēstures un kuģniecības muzejā, muzeja struktūrvienībās – „Mencendorfa nams”, „Latvijas Fotogrāfijas muzejs” un „Ainažu jūrskolas muzejs” latviešu un krievu valodā;  6)   kultūrizglītojošās programmas nodarbības vadīšana jaunlaulātajiem, kāzu un dzīves jubileju vai citu svētku dalībniekiem, pieejama arī muzeja struktūrvienībās un svešvalodā;  7)  meistardarbnīca fotogrāfiem muzeja struktūrvienībā – „Latvijas Fotogrāfijas muzejs”;  8)  muzeja priekšmetu izmantošana publicēšanai mācību un speciālajā zinātniskajā literatūrā ar kultūras vēstures izpēti, zinātni un izglītību tieši saistītiem mērķiem, izņemot publikācijas tiešā muzeja popularizēšanas nolūkā. Unikāls muzeja priekšmets ir – oriģināls, rets, vienīgais (pēc kādām īpašībām, pazīmēm) starp sev līdzīgiem (sk. noteikumu pielikuma 6.piezīme);  9)   muzeja priekšmetu fotografēšana un skenēšana muzejā. Muzeja krājuma izmantošanas pakalpojumi tiek sniegti saskaņā ar normatīvajos aktos par Nacionālo muzeju krājumu noteiktajām prasībām.(sk. noteikumu pielikuma 5.piezīme);  10) muzeja priekšmetu vai arhīva materiālu tematiskā atlase pēc klienta pieprasījuma;  11) muzeja arhīva un bibliotēkas materiālu izmantošana. Ja muzeja arhīva un bibliotēkas materiāls (izmērs nepārsniedz A4 formātu) pēc klienta pasūtījuma tiek skenēts, ko veic muzeja speciālists uz vietas muzejā – digitālais attēls tiek ierakstīts klienta datu nesējā vai nosūtīts uz e-pastu. Muzejs neveic attēla digitālo apstrādi (sk. noteikumu pielikuma 7.piezīme). Projekta pielikuma 2.2.3.punkts nosaka muzeja pakalpojumu par muzeja priekšmetu attēlu digitalizāciju, ja tas ir lielāks par muzeja saglabāto arhīva datni. Informācija par muzeja informācijas sistēmās saglabāto arhīva datņu izmēriem ir pieejama muzejā. (sk. noteikumu pielikuma 8.piezīme);  12)  lekciju cikla gidiem lekcija Rīgas vēstures un kuģniecības muzejā;  13)   muzeja speciālista sagatavotas lekcijas ārpus muzeja telpām vadīšana. Ja muzeja pakalpojums pēc klienta pieprasījuma tiek sniegts ārpus muzeja, papildus tam klients apmaksā ceļa, transporta un citus neparedzētus izdevumus, kas saistīti ar pakalpojuma sniegšanu ārpus muzeja. (sk. noteikumu pielikuma 4.piezīme);  14) muzejisku priekšmetu ekspertīze pēc klientu pieprasījuma ar izbraukšanu ārpus muzeja. Saskaņā ar Muzeju likuma 1.pantā noteikto „muzejisks priekšmets” ir priekšmets, kas pēc savas kultūrvēsturiskās nozīmes atbilst muzeja priekšmeta prasībām, bet nav iekļauts muzeja krājumā. Ekspertīzē ietilpst muzejiska priekšmeta atribūcija, tā mākslinieciskās un kultūrvēsturiskās vērtības noteikšana. Pakalpojuma cenā neietilpst ceļa, transporta un citi neparedzēti izdevumi, kas saistīti ar pakalpojuma sniegšanu ārpus muzeja (sk. noteikumu pielikuma 9.piezīme);  15)    muzeja veidotas izstādes – pārvietojamo stendu eksponēšana ārpus muzeja. Noteikumu pielikuma 10.piezīmē noteikts, ka šis pakalpojums neattiecas uz muzeja sadarbības līgumu ietvaros veidotajām izstādēm;  16) muzeja telpu noma komercizstādēm (Rīgas vēstures un kuģniecības muzejā, muzeja struktūrvienībās – „Mencendorfa nams”, „Latvijas Fotogrāfijas muzejs”) un Prezentācijas tehnikas un inventāra noma. Noteikumu pielikuma 11.piezīmē noteikts, ka pakalpojumā ietilpst muzeja īpašumā esošās prezentācijas tehnikas – televizoru, datoru, projektoru, ekrānu, mikrofonu un apskaņošanas sistēmu – noma. Pakalpojums ir pieejams tikai muzeja telpu nomniekiem pasākumu un konferenču laikā.  Vienlaikus Projekta pielikuma 1. – 3.punktā minēto pakalpojumu sniegšanas apjoms un kārtība ir aktualizēta atbilstoši reālajam muzeja piedāvājumam.  Ņemot vērā, ka ir paplašināts muzeja piedāvājums un uzlabota piedāvājuma kvalitāte – izveidotas jaunas muzeja ekspozīcijas (Rīgas vēstures un kuģniecības muzejā un muzeja struktūrvienībā „Mencendorfa nams”), veikta nozīmīga ekspozīciju satura pilnveidošana un papildināšana muzeja struktūrvienībās – „Latvijas Fotogrāfijas muzejs” un „Ainažu jūrskolas muzejs”, nozīmīgi resursi ieguldīti ekspozīciju informatīvajā pilnveidošanā, nodrošinot pieejamību svešvalodās (Rīgas vēstures un kuģniecības muzejā teksti un anotācijas pieejamas 3 valodās (angļu, vācu un krievu), muzeja struktūrvienībās paplašināts informācijas apjoms svešvalodās), veiktas izmaiņas Projekta pielikuma 1.1., 1.2. un 1.3.apakšpunktā noteiktajiem muzeja pakalpojumiem, ir paaugstināta šo pakalpojumu maksa. Projekta pielikuma 1.2.apakšpunktā pastāvīgo ekspozīciju apskate studentiem un pensionāriem noteikta par vienādu cenu, ņemot vērā apstākli, ka pakalpojuma sniegšanas intelektuālais ieguldījums satura ziņā atbilst studentiem, nevis kā bija iepriekš – skolēniem. Projekta pielikuma 1.7.apakšpunktā gida pakalpojumu muzeja ekspozīcijās un izstādēs latviešu valodā un 1. – 9.klašu izglītojamiem krievu valodā (grupā ne vairāk kā 25 personas), kā arī 1.8.apakšpunktā gida pakalpojumiem svešvalodā muzeja ekspozīcijās un izstādēs, izņemot 1. – 9.klašu izglītojamiem krievu valodā (grupā ne vairāk kā 25 personas) cena noteikta atbilstoši ieguldītā darba apjomam. Projekta pielikuma 3.3.apakšpunktā lekciju cikla gidiem Rīgas vēstures un kuģniecības muzejā (9 lekcijas, katra 90 – 120 min.) cena noteikta atbilstoši paplašinātajam piedāvājuma apjomam. Savukārt Projekta pielikuma 4.1.1.apakšpunktā muzeja telpu un teritorijas iznomāšanas cena Rīgas vēstures un kuģniecības muzejā noteikta atbilstoši muzeja veiktajiem uzlabojumiem, kas saistīti ar pakalpojuma sniegšanas kvalitāti - uzstādītas jaunas ugunsdrošības signalizācijas un uzlabots materiāli tehniskais nodrošinājums.  Projekts paredz samazināt maksu par šādiem muzeja pakalpojumiem:   1. tematiskas ekskursijas muzeja struktūrvienībā „Latvijas Fotogrāfijas muzejs” muzeja krājuma glabātavas apmeklējumam sakarā ar krātuves pieejamības samazināšanos; 2. unikālu muzeja priekšmetuizmantošana publikācijām, televīzijā, kino un citur, izņemot raidījumus un publikācijas tiešā muzeja popularizēšanas nolūkā, jo ir samazinājies pieprasījums pēc šāda veida pakalpojuma, kā arī ņemta vērā pakalpojuma cena, salīdzinot ar citiem līdzīgiem muzejiem; 3. unikālu muzeja priekšmetu izmantošana reklāmai un citiem ar muzeja pamatdarbību nesaistītiem komercpasākumiem, jo ir samazinājies pieprasījums pēc šāda veida pakalpojuma, kā arī ņemta vērā pakalpojuma cena, salīdzinot ar citiem līdzīgiem muzejiem; 4. muzeja telpu un teritorijas iznomāšanai Ainažu jūrskolas muzejā (ekspozīcijas zāles un teritorija) un Latvijas Fotogrāfijas muzejā (ekspozīcijas zāles) atbilstoši šī pakalpojuma pieprasījumam.   Projekts sagatavots saskaņā ar Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”, ievērojot principu, ka maksa par publisko pakalpojumu nepārsniedz muzeja funkciju veikšanai nepieciešamo izdevumu apjomu. Muzejs cenas par publiskajiem maksas pakalpojumiem ir noteicis tik augstas, cik lielas ir ar muzeja publisko maksas pakalpojumu sniegšanu saistītās tiešās un netiešās izmaksas. Projektā noteiktie publisko maksas pakalpojumu izcenojumu aprēķini Rīgas vēstures un kuģniecības muzejā ir izstrādāti atbilstoši Projektā minēto Ministru kabineta noteikumu pielikumam un tos ir saskaņojis iestādes vadītājs.  Projekta pielikumā norādītajiem pakalpojumiem, kas saistīti ar kultūras vēstures izpēti, zinātni vai izglītību pievienotās vērtības nodoklis netiek piemērots saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [52.panta](http://likumi.lv/ta/id/253451-pievienotas-vertibas-nodokla-likums#p52) pirmās daļas 17.punkta "d" apakšpunktu (sk. noteikumu pielikuma 1.piezīme). Pārējiem Projekta pielikumā norādītajiem pakalpojumiem, kas tieši nav saistīti ar kultūras vēstures izpēti, zinātni vai izglītību, piemēro pievienotās vērtības nodokļa 21 procenta likmi atbilstoši Pievienotās vērtības nodokļa likuma 41.panta pirmās daļas 1.punktam.  Ministru kabineta 2010.gada 12.oktobra noteikumu Nr.972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” 4.punkts nosaka, ka tiesību aktos, saskaņā ar kuriem veicams maksājums valsts budžetā, ir jānosaka norēķinos ar valsts budžetu izmantojamie maksas pakalpojumu veidi. Lai nodrošinātu muzeja publisko maksas pakalpojumu pieejamību sabiedrībai, Projekta 8.punkts paredz noteikt muzejam tiesības iekasēt maksu par publiskajiem maksas pakalpojumiem: (a) ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē; (b) skaidrā naudā muzeja kasē; (c) muzejā ar maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina. |
| 3. | Projekta izstrādē iesaistītās institūcijas | Rīgas vēstures un kuģniecības muzejs, Kultūras ministrija. |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ik gadu visas muzeja struktūrvienības kopā tiek reģistrēti vairāk kā 200 000 apmeklējumi (2016.gadā – 227 702). Muzeju apmeklē dažādu Latvijas sabiedrības grupu pārstāvji, kas interesējas par vēsturi un aktuālajiem procesiem (studenti, izglītojamie, pensionāri un pieaugušie) un ārvalstu tūristi. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās muzeja publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs, tādēļ Projektā noteiktais tiesiskais regulējums būtiski neietekmēs muzeja pieejamību sabiedrībai. Muzeja publisko maksas pakalpojumu cenu politika attiecībā uz sociāli vismazāk aizsargātajām personu grupām tiek nodrošināta, nosakot pazeminātu cenu noteiktām apmeklētāju grupām, kā arī nosakot sabiedrības grupas, kurām muzeja pamatpakalpojumi – pastāvīgās ekspozīcijas un izstāžu apmeklējums – ir pieejami bez maksas.  Iegūtie finanšu līdzekļi par muzeja sniegtajiem publiskajiem maksas pakalpojumiem tiks izlietoti muzeja sniegto publisko maksas pakalpojumu faktisko izmaksu segšanai.  Projekta tiesiskais regulējums sabiedrības grupām un institūcijām nemaina tiesības un pienākumus, kā arī veicamās darbības. Līdz ar to administratīvais slogs nemainās. |
| 3. | Administratīvo izmaksu monetārs novērtējums | Projektā paredzētais informācijas sniegšanas pienākums nesasniedz Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 25.punktā minēto administratīvo izmaksu slieksni fiziskām vai juridiskām personām, tādējādi nav nepieciešams veikt administratīvo izmaksu monetāro novērtējumu. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017)  gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 483 552 | 0 | 79 669 | 79 669 | 79 669 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 483 552 | 0 | 79 669 | 79 669 | 79 669 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1 483 552 | 0 | 79 669 | 79 669 | 79 669 |
| 2.1. valsts pamatbudžets | 1 483 552 | 0 | 79 669 | 79 669 | 79 669 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) 1.pielikumā „Rīgas vēstures un kuģniecības muzeja publiskā maksas pakalpojumu cenu kalkulācija” un 2.pielikumā „Rīgas vēstures un kuģniecības muzeja publiskā maksas pakalpojuma sniegšanā iesaistīto darbinieku izlietotais darba laiks un atalgojums”. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2017.gadā finanšu resursi muzeja izdevumu segšanai sastāda 1 483 552 *euro* apmērā, tajā skaitā ieņēmumi no muzeja maksas pakalpojumiem un citi pašu ieņēmumi veido 215 000 *euro* (14,49 % no muzeja resursiem izdevumu segšanai) un valsts budžeta dotācija no vispārējiem ieņēmumiem ir 1 268 552 *euro* (85,51 % no muzeja resursiem izdevumu segšanai). Projektā ietvertās izmaiņas muzeja publisko maksas pakalpojumu cenrādī neveido esošo maksas pakalpojumu palielinājumu.  2018.gadā finanšu resursi muzeja izdevumu segšanai ir plānoti 1 563 221 *euro* apmērā, tajā skaitā ieņēmumi no muzeja maksas pakalpojumiem un citi pašu ieņēmumi veido 294 669 *euro* (18,85 % no muzeja resursiem izdevumu segšanai) un valsts budžeta dotācija no vispārējiem ieņēmumiem ir 1 268 552 *euro* (81,15 % no muzeja resursiem izdevumu segšanai). | | | | |

*Anotācijas IV, V un VI sadaļa – Projekts šo jomu neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Rīgas vēstures un kuģniecības muzejs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

Radziņa 67211358

[direkt@rigamuz.lv](mailto:direkt@rigamuz.lv)